钦定古今图书集成/理学汇编/字学典/第133卷 > 《啸馀谱二》 > 《中原音韵起例》
## 钦定古今图书集成/理学汇编/字学典/第133卷 > 《啸馀谱二》 > 《中原音韵起例》

青原萧存存博学，工于文词，每病今之乐府，有遵音
调作者，有增衬字作者。有《阳春白雪集得胜令》：“花影
压重檐，沉烟袅绣帘，人去青鸾杳。春娇酒病懕眉尖，
常琐伤春怨。忺忺忺的来，不待，忺绣唱为羞。”与怨字
同押者，有《同集》《殿前欢》《白雪窝》二段，俱八句白字不
能歌者。有板行逢双，不对衬字尢多文律俱谬，而指
时贤作者，有韵脚用平上去，不一一云也。唱得者，有
句中用入声不能歌者，有歌其字，音非其字者，令人
无所守。泰定甲子，存存托友张汉英，以其说问作词
之法于予。予曰：“言语一科，欲作乐府，必正言语。欲正
言语，必宗中原之音。乐府之盛，之备之难，莫如今时。
其盛则自缙绅及闾阎歌咏者众，其”备则自关。郑白
马一新制作，韵共守自然之音，字能通天下之语，字
畅语俊，韵促音调。观其所述，曰忠曰孝，有补于世。其
难则有“六字三韵，忽听一声猛惊”是也。诸公已矣，后
学莫及。何也？盖不悟声分平仄，字别阴阳。夫声分平
仄者，谓无入声，以入声派入平、上、去三声也。作平者
最为紧切，施之句中，不可不谨。派入三声者，广其韵
耳，有才者本韵自足矣。字别阴阳者，阴、阳字平声有
之，上去俱无，上去各止一声。平上去有三声，有上平
声，有下平声。上平声非指一东至二十八山而言，下
平声非指一先至二十七咸而言。前辈为《广韵》平声，
多分为上下卷，非分其音也。殊不知平声字字俱有
上平、下平之分，但有有音无字之别，非一“东”至《山》皆
上平，一“先”至《咸》皆下平声也。如“东”“红”二字之类，“东”字
下平声属阴，“红”字上平声属阳，阴者即下平声，阳者
即上平声。试以“东”字调平仄，又以“红”字调平仄，便可
知平声阴阳字音，又可知上去二声，各止一声，俱无
阴阳之别矣。且上去二声施于句中，施于韵脚，无用
阴阳。惟慢词中仅可曳其声尔。此自然之理也。妙处
在此，初学者何由知之。乃作词之膏肓，用字之骨髓，
不传之妙，独予知之，屡尝揣其声病，于《桃花扇影》而
得之也。吁！考其词音者，人人能之，究其词之平仄阴
阳者，则无有也。彼之能遵音调，而有协音俊语，可与
前辈颉颃，所谓“成文章曰”乐府也。不遵而增衬字名
乐府者，自名之也。《得胜令》绣字、“怨”字、《殿前欢》八句白
字者，若以“绣”字是“珠”字误看，则“烟”字唱作去声，为“沉
宴袅珠帘”，皆非也。“呵呵”、“忺忺”者，何等语句，未闻有如
此平仄，如此开合韵脚，《得胜令》亦未闻有八句《殿前
欢》，此自己字之开合，平仄，句之对偶短长俱不知，而
又妄编他人之语，奚足以知其妍媸欤？呜呼！言语可
不究乎？以板行谬语，而指时贤作者，皆自为之词，将
正其己之是，影其己之非，务取媚于市井之徒，不求
知于高明之士，不受其惑者几人哉？使真时贤所作，
亦不足为法，取之者之罪，非公器也。《韵脚》用三声，何
者为是？不思前辈某字某韵必用某声，却云“也唱得

之喉咽何？入声于句中，不能歌者，不知入声作平声
也。歌其字音非其字者，合用阴而阳，阳而阴也。此皆
用尽自己心，徒快一时意，不能传久，深可哂哉，深可
怜哉！惜无有以训之者。予甚欲为订砭之文，以正其
语，便其作，而使成乐府，恐起争端，矧为人之学乎？因
重张之请，遂分平声阴阳，乃撮其三声同音，兼以入
声派入三声，如碑字，次本声后，葺成一帙，分为十九，
名之曰《中原音韵并起例》以遗之，可与识者道。周德
清书。